בלייק לייבלי

בלייק אלנדר לַייבְלִי (באנגלית: Blake Ellender Lively; נולדה ב-25 באוגוסט 1987) היא שחקנית ודוגמנית אמריקאית. ידועה בעיקר בזכות תפקידה כסרינה ואן דר וודסן בסדרת הדרמה של רשת ה-CW, "אחת שיודעת" (2012-2007). לייבלי גם כיכבה בסרטים "אחוות הג'ינס" משנת 2005, "שיגעון של קולג'" משנת 2006, "חייה הפרטיים של פיפה לי" משנת 2009, "גנב עירוני" משנת 2010, "גרין לנטרן" משנת 2011, "בלי חוקים" משנת 2012, "הסיפור של אדליין" משנת 2015, "מים לא שקטים" משנת 2016, ו"איתנו זה נגמר" משנת 2024. נולדה בשם בלייק אלנדר בראון (Blake Ellender Brown) בלוס אנג'לס, בקליפורניה שבארצות הברית. אביה, ארני לייבלי (נולד בשם: ארנסט ויליאם בראון הבן) עבד כשחקן. אמה איליין (לבית מק'אלפין) עבדה בתור מגייסת כישרונות. היא נקראה על שם אחיה של סבתה. יש לה אח גדול, השחקן אריק לייבלי, שתי אחיות למחצה - לורי ורובין, ואח למחצה, ג'ייסון. שני הוריה וכל אחיה עובדים, או עבדו בעבר, בתעשיית הבידור. במהלך ילדותה של לייבלי, הוריה לקחו אותה איתם לשיעורי משחק שהעבירו במקום להשאיר אותה אצל אומנת. לייבלי אמרה שצפייה בהוריה מלמדים שיעורי משחק עזרה לה ללמוד "תרגילי" משחק ולצבור ביטחון ככל שהתבגרה. בתחילה היא לא התעניינה במיוחד במשחק, ורצתה ללמוד באוניברסיטת סטנפורד. באחת מחופשות הקיץ שלה במהלך בית הספר התיכון, ביקש אחיה אריק מהסוכן שלו לשלוח אותה לכמה מבחני אודישנים במשך כמה חודשים. מהאודישנים האלה, היא לוהקה כברידג'ט עבור הסרט "אחוות הג'ינס", שצולם בעת שהייתה תלמידה בכיתה י"א. בעודה תלמידת תיכון, שימשה לייבלי ראש מועצת התלמידים, מעודדת וחברה במקהלה הבית ספרית. לייבלי החלה את קריירת המשחק שלה בגיל 10, כשהופיעה בסרט 1998 סנדמן, אשר בוים על ידי אביה של לייבלי. היא הופיעה בעיבוד הקולנועי של אחוות הג'ינס בשנת 2005 כברידג'ט, אחת מארבע הדמויות הראשיות. הופעתה של לייבלי בסרט זיכתה אותה במועמדות לפרס בחירת הנוער לשחקנית הנבחרת הפורצת בקולנוע. בשנת 2006, לייבלי כיכבה לצד ג'סטין לונג בסרט "שיגעון של קולג'", וקיבלה תפקיד קטן בסרט האימה סיימון אומר. אמנם הסרט "שיגעון של קולג'" לא קיבל ביקורות טובות מהמבקרים, הופעתה של לייבלי בסרט צוינה לטובה, וסיפקה לה את פרס פריצת השנה של מגזין Hollywood Life. בשנת 2007, היא שיחקה את אחת משתי הדמויות הראיות בסרט הדרמה העצמאי, אלביס ואנבל בתור אנבל, נערה בולימית שקיוותה לזכות בתחרות יופי. לייבלי לוהקה לסדרת הנעורים של The CW, "אחת שיודעת", ששודרה לראשונה בספטמבר 2007. היא שיחקה את התפקיד של סרינה ואן דר וודסן בסדרה עד שנת 2012, כשהסדרה הסתיימה. בשנת 2008 חזרה לייבלי לשחק את דמותה את ברידג'ט ב"אחוות הג'ינס 2". הסרט זכה להצלחה מסחרית מתונה, ודמותה של לייבלי זכתה לשבחים מהמבקרים. בשנת 2009 הופיעה לייבלי כגבריאל דמרקו, דמות משנית בקומדיה הרומנטית "אוהב אותך, ניו יורק", סרט המשך ל"פריז, אני אוהב אותך" משנת 2006. הסרט קיבל ביקורות מעורבות וזכה להצלחה בינונית בקופות. אחד התפקידים של לייבלי שזכו לשבחים מרובים עד כה היה תפקידה המשני כגרסה הצעירה של הדמות הראשית בסרט הדרמה "חייה הפרטיים של פיפה לי" משנת 2009. "גנב עירוני", אשר בוים על ידי בן אפלק, שגם שיחק בסרט, שוחרר בארצות הברית ב-17 בספטמבר 2010. לייבלי שיחקה את קרול פריס, השחקנית הראשית ואהובתו של האל ג'ורדן בסרט גיבורי העל "גרין לנטרן", אשר יצא בחודש יוני 2011. הסרט לא הצליח להגיע ליעד המסחרי שלו והוכרז ככישלון קופתי. לייבלי הופיעה בקליפ של לונלי איילנד, "I Just Had Sex" יחד עם ג'סיקה אלבה בדצמבר 2010. בשנת 2011 היא הייתה ברשימת 100 האנשים המשפיעים השנתית במגזין "טיים". בשנת 2012, היא כיכבה בסרט של אוליבר סטון, "בלי חוקים", לצד טיילור קיטש, אהרון טיילור-ג'ונסון, סלמה הייק וג'ון טרבולטה. באותה השנה נבחרה לייבלי לפרזנטורית של הבושם החדש של גוצ'י, והופיעה בסרטון פרסום קצר שבוים על ידי ניקולס וינדינג רפן בשביל קידום הבושם. בחודש אוקטובר 2013 לייבלי נבחרה להיות הפרזנטורית של לוריאל, ובכך השיקה את קמפיין האיפור הראשון שלה. לאחרונה כיכבה לייבלי בסרט הסיפור של אדליין משנת 2015, לצד מיכיל האוסמן והאריסון פורד. הסרט זכה להצלחה מסחרית וביקורתית. בשנת 2016 כיכבה לייבלי בסרט האימה "מים לא שקטים". הסרט זכה לביקורות חיוביות בעיקר והופעתה של לייבלי שובחה על ידי המבקרים. בשנת 2018 כיכבה לייבלי במותחן בקשה מסתורית לצד אנה קנדריק והנרי גולדינג. בינואר 2020 כיכבה בסרט מדור הקצב. בשנת 2021, כתבה עם הזמרת-יוצרת האמריקאית טיילור סוויפט, את התסריט לקליפ של שירה, "I Bet You Think About Me", אותו גם ביימה. השיר לקוח מאלבום ההוצאה החוזרת השני שלה סוויפט, Red (Taylor's Version).במאי 2021, הוכרז כי לייבלי תככב בליידי קילר בתור הדמות הראשית, ג'וזי שולר. באפריל 2022, הוכרז שלייבלי תביים לראשונה סרט עלילתי לעיבוד לרומן הגרפי "Seconds" מאת בריאן לי או'מאלי, עם אדגר רייט בתור תסריטאי ומפיק. ב-2024 יצא הסרט דדפול & וולברין שבו היא מופיעה (בקולה בלבד) לצד בעלה, רייאן ריינולדס. באותה שנה כיכבה בדמות ראשית בסרט "איתנו זה נגמר", בהשראת ספר של קולין הובר עם שם זהה. לייבלי גם לקחה חלק בהפקת הסרט. לייבלי ניהלה מערכת יחסים עם השחקן קלי בלאץ, חבר ילדות וקולגה מהסרט סיימון אמר. השניים החלו לצאת במאי 2004, ונפרדו לאחר כמעט שלוש שנים באפריל 2007. מייד לאחר מכן, החלה לייבלי מערכת יחסים עם פן בדג'לי, ששיחק לצידה בסדרת הנעורים אחת שיודעת. הזוגיות נמשכה לסירוגין עד שנת 2010. במאי 2011, החלה לייבלי לצאת עם השחקן לאונרדו דיקפריו, מייד לאחר סיום מערכת היחסים שלו עם הדוגמנית הישראלית בר רפאלי. עובדה זו גרמה לסיקור תקשורתי רחב בישראל של מערכת היחסים שלהם. השניים סיימו את מערכת היחסים באוקטובר 2011, לאחר חמישה חודשים. לייבלי הכירה את השחקן הקנדי ראיין ריינולדס בזמן צילומי הסרט גרין לנטרן בשנת 2010. השניים החלו מערכת יחסים רומנטית באוקטובר 2011. ב-9 בספטמבר 2012 התחתנו השניים בקרוליינה הדרומית. בדצמבר 2014 הביאה לייבלי לעולם את בתם הראשונה. בספטמבר 2016 נולדה בתם השנייה של הזוג. באוקטובר 2019 נולדה בתם השלישית. באוגוסט 2022 דווח כי הזוג מצפה לילד רביעי. בפברואר 2023 דווח כי לייבלי ילדה את ילדם הרביעי. בלייק לייבלי, ברשת החברתית פייסבוק בלייק לייבלי, ברשת החברתית אקס (טוויטר) בלייק לייבלי, ברשת החברתית אינסטגרם בלייק לייבלי, במסד הנתונים הקולנועיים IMDb (באנגלית) בלייק לייבלי, באתר "אידיבי", מאגר הידע העברי לקולנוע ישראלי ועולמי בלייק לייבלי, באתר AllMovie (באנגלית) בלייק לייבלי, באתר Rotten Tomatoes (באנגלית) בלייק לייבלי, באתר Box Office Mojo (באנגלית) בלייק לייבלי, במסד הנתונים הקולנועיים KinoPoisk (ברוסית) בלייק לייבלי, באתר MusicBrainz (באנגלית) בלייק לייבלי, באתר Discogs (באנגלית) בלייק לייבלי, באתר Genius שירות וואלה! סלבס‏, שלדים בארון: 5 עובדות שלא ידעתם על בלייק לייבלי, באתר וואלה, 28 באוגוסט 2015 שלדים בארון: 5 עובדות שלא ידעתם על בלייק לייבלי, באתר וואלה, 28 באוגוסט 2015 קרן בר לב, ‏האישה האחרת: מי את בלייק לייבלי?, באתר ‏מאקו‏, 26 במאי 2011 "גרין לנטרן": מי נתן אור ירוק?, באתר ynet, 8 באוגוסט 2011 I Just Had Sex (feat. Akon), יוטיוב, ‏18 בדצמבר 2010 The 2011 TIME 100; Blake Lively, טיים מגזין, ‏21 באפריל 2011 (באנגלית) דף הסרט "בלי חוקים", באתר seret.co.il, ‏27 בספטמבר 2012 "בושם הוא ביטחון בבקבוק": גוצ'י משיק בושם חדש, באתר וואלה, 18 באוגוסט 2014 בלייק לייבלי שגרירת לוריאל, באתר לוריאל (ארכיון) דף הסרט "הסיפור של אדליין", באתר seret.co.il, ‏28 במאי 2015 שמוליק דובדבני, "הסיפור של אדליין": לא מזדקן, מתיישן, באתר ynet, 2 ביוני 2015 "הסיפור של אדליין", ביקורת: זה הרגע לאהוב, באתר מולטיוורס, ‏31 במאי 2015 אבנר שביט‏, קציצות כרישה: "מים לא שקטים" משתמש בכריש ובלייק לייבלי כדי ליצור גימיק מניפולטיבי ואפקטיבי, באתר וואלה, 21 באוגוסט 2016 תומר קמרלינג, ‏מים לא שקטים חודרים עמוק, באתר ‏מאקו‏, 18 באוגוסט 2016 אמיר בוגן, "מים לא שקטים": טרף לכריש - אבל גם לקהל, באתר ynet, 25 באוגוסט 2016 "בקשה מסתורית". הארץ. נבדק ב-2019-12-08. אחת שיודעת (מה היא עושה), באתר ‏מאקו‏, 7 בנובמבר 2017 I Bet You Think About Me (Taylor's Version) (From The Vault) (Official Video), נבדק ב-2021-11-15 Release group “Red (Taylor’s version)” by Taylor Swift - MusicBrainz, musicbrainz.org Mike Fleming Jr, Mike Fleming Jr, Netflix Sets Blake Lively To Star, Diablo Cody To Write ‘Lady Killer,’ Adaptation Of Dark Horse Comic, Deadline, ‏2021-05-05 (באנגלית אמריקאית) Wilson Chapman, Blake Lively to Make Film Directorial Debut With Adaptation of ‘Seconds’ From Edgar Wright Script, וראייטי, ‏29 באפריל 2022 יעקב, איתי (2024-08-08). "כוכבת האופנה של ספטמבר: בלייק לייבלי זוכה בכבוד הגדול ממגזין ווג". Ynet. נבדק ב-2024-08-09. קשה לקיטלוג: הסרט "איתנו זה נגמר" נושא מסרים חתרניים וגם חינוכיים | כלכליסט, באתר calcalist, ‏2024-08-19 זאת שיודעת, באתר ynet, 8 באפריל 2009 חיבוקים ונשיקות: סרינה ודן, גרסת המציאות, באתר ‏מאקו‏, 15 ביולי 2010 קרן בר לב, ‏הקשר האיטלקי: ליאונרדו דיקפריו ובלייק לייבלי באיטליה, באתר ‏מאקו‏, 23 במאי 2011 ליאונרדו דיקפריו ובלייק לייבלי נפרדו, באתר ynet, 4 באוקטובר 2011 החבר החדש של בלייק לייבלי: ריאן ריינולדס, באתר Xnet‏, 24 במאי 2005 קרן בר לב, ‏אולי הפעם: ראיין ריינולדס ובלייק לייבלי התחתנו, באתר ‏מאקו‏, 10 בספטמבר 2012 קרן בר לב, ‏אחת שיודעת: בלייק לייבלי וראיין ריינולדס מצפים לילד ראשון, באתר ‏מאקו‏, 6 באוקטובר 2014 ענבל חייט, ‏הו בייבי בייבי! ריאן ריינולדס ובלייק לייבלי מצפים לילד שני, באתר ‏מאקו‏, 15 באפריל 2016 ענבל חייט, ‏פעם ראשונה על השטיח האדום: הבנות של ריאן ריינולדס ובלייק לייבלי נחשפות, באתר ‏מאקו‏, 19 בדצמבר 2016 ענבל חננאל, מזל טוב: בלייק וריאן הורים לשלושה, במדור "פנאי פלוס" באתר ynet‏, 5 באוקטובר 2019 עומר דניאל, עוד תינוק בדרך: ראיין ריינולדס ובלייק לייבלי מצפים לילד רביעי, במדור "פנאי פלוס" באתר ynet‏, 15 בספטמבר 2022